ইলোরা – “সারনেম চেঞ্জের সিদ্ধান্তটা অনেক ভেবেচিন্তেই নিয়েছিলাম। তোমার সম্বন্ধে বলার পর বাড়ীতে সবার যা রিয়াক্সান দেখেছিলাম – তা খুবই দুঃখজনক ছিল। ছোট মেয়ে বলে বাড়ীর লাডলী ছিলাম, রাতারাতি যেন স্ট্রেঞ্জার হয়ে গেলাম। রাতদিন ধরে বাড়ীর লোকজন বোঝাতে শুরু করলো অব্রাহ্মণে বিয়ে করলে বংশ মর্যাদা যাবে। আত্মীয়স্বজনরা হাসাহাসি করবে। অনেকভাবে বোঝানোর চেষ্টা করেছিলাম। কিন্তু কেউ একচুলও নড়ল না সিদ্ধান্ত থেকে। বাধ্য হয়ে বাড়ী থেকে বেরিয়ে বিয়ে করতে হল। পরিবারের এই গোঁড়ামি, জাতপাত, সংকীর্ণতা মন থেকে মেনে নিতে পারি নি। তাই ওই পরিবারের সারনেম ত্যাগ করাই আমার কাছে উচিত বলে মনে হয়েছিল। আমার বিশ্বাস আমি কোন ভুল করি নি। আমি এখন ভাবতে পারি না একবিংশ শতাব্দীতে থেকেও লোকজন জাতপাত নিয়ে এইরকম fuss করে।“